Naujaneriai
Naujaneriai – šiaurinė Vilniaus miesto dalis dešiniajame Neries krante, prie kelio Naujieji Verkiai–Nemenčinė. Šiaurėje driekiasi Raudondvario miškas. Šiaurinėje Naujanerių pusėje, už 3 km yra Europos parkas, o pietinėje pusėje – Balsio ežeras, priklausantis vienam iš 6 vadinamųjų Žaliųjų ežerų, esančių Verkių regioniniame parke. Naujaneriuose nuo seno yra dvi sodų bendrijos „Gulbinai“ ir „Komunalininkas“ gilumoje yra Naujanerių (Vilijanovos) dvaro fragmentai bei holokausto aukų kapai. Želmenų gatvėje – senosios Kryžiokų kaimo kapinaitės. Į šiaurės rytus nuo Naujanerių yra Kryžiokų geomorfologinis draustinis. Naujaneriuose nuo 1979 m. gruodžio 29 d. įkurta viena didžiausių Vilniaus mieste ir Verkių seniūnijoje sodų bendrija „Gulbinai“. Naujanerius aptarnauja 36, 65, 66 ir 76 nr. autobusai (St. Naujaneriai ir Juozapiškės (66 maršrutas), priemiestiniai autobusai nekursuoja nuo 2016 m. birželio mėn. 13 d. (146 maršrutas).